
I.PREZENTARE GENERALĂ

Spitalul Clinic Județean de Urgență Arad este o unitate sanitară publică cu profil multidisciplinar, de interes local, județean și regional, cu personalitate juridică, aflat în subordinea Consiliului Județean Arad. Spitalul funcționează, conform normativelor în vigoare, în baza Legii nr. 95/2006 cu completările și modificările ulterioare, fiind o unitate sanitară acreditată prin Ordinul nr. 525/12.08.2016 și clasificată în categoria a II-a.
Spitalul Clinic Județean de Urgență Arad este situat în județul Arad, municipiul Arad cu sediul central în strada Andrenyi Karoly nr. 2 - 4 și funcționează în forma actuală din anul 2011, în baza Hotărârii de Guvern nr. 359/2011 din 06.04.2011, prin reorganizarea într-o singură structură a trei unități sanitare din municipiu: Spitalul Clinic Județean de Urgență Arad – înființat în anul 1984, Spitalul Clinic Municipal Arad – inaugurat în anul 1834, Spitalul Clinic de Obstetrică-Ginecologie “Dr. Salvator Vuia” Arad, funcțional din anul 1919.
Unitatea medicală este condusă de o echipă managerială, formată din: manager, director medical, director financiar-contabil și director de îngrijiri - și care alcătuiește Comitetul Director al spitalului. 
Principalele probleme de strategie, organizare și funcționare ale spitalului sunt dezbătute la nivelul Consiliului de Administrație, format din reprezentanți ai autorităților administrației publice locale, ai Direcției de Sănătate Publică Arad, un reprezentant al Facultății de Medicină din cadrul Universității de Vest ”Vasile Goldiș” Arad, precum – după caz - și reprezentanți ai altor instituții sau organizații, cu statut de invitați.
Consiliul Etic și Consiliul Medical (alcătuit din șefii de secții, compartimente, laboratoare, servicii medicale, farmacistul-șef), propun Comitetului Director măsuri pentru dezvoltarea și îmbunătățirea activității spitalului în concordanță cu nevoile de servicii medicale ale populației și conform ghidurilor și protocoalelor de practică medicală.
Spitalul Clinic Județean de Urgență Arad preia și rezolvă cazurile din aproape toate specialitățile medicale, acoperind întreaga patologie de urgență a județului.
Secțiile de Anestezie și Terapie Intensivă asigură suportul vital pentru patologia de mare gravitate asistată. Ambulatoriul integrat, cu cabinete medicale de specialitate, asigură asistența specifică în principalele specialități, cu corespondent în structurile cu paturi. 
Spitalul Clinic Județean de Urgență Arad este cel mai mare spital public de pe raza județului Arad, înregistrând o adresabilitate crescută, atât în ceea ce privește numărul de pacienți, cât și patologia variată, care poate fi investigată, diagnosticată și tratată în secțiile și compartimentele unității sanitare. 
	Spitalul deservește în principal populația din județ. Structura pe medii: urban - 54,52%, rural – 45,48%. Structura pe sexe: 49% femei, 51% bărbați.  

Distribuția adresabilității

[bookmark: _MON_1727600141]
I.II. MISIUNEA ȘI VIZIUNEA SCJU ARAD

Misiunea Spitalului Clinic Județean de Urgență Arad are la bază îmbunătățirea standardelor de sănătate a comunității, prin asigurarea de servicii medicale de calitate, echitabile și eficiente, astfel încât pacienții să beneficieze de cele mai bune îngrijiri.
Principala preocupare a colectivului instituției medicale constă în furnizarea de servicii medicale, de cea mai bună calitate, care să permită realizarea dezideratului nostru principal: «vindecarea bolii și recuperarea totală» sau, în ultima situație, «ameliorarea simptomatologiei» având în vedere, permanent, satisfacția și siguranța pacientului.
            Viziunea Spitalului Clinic Județean de Urgență Arad este de a deveni un spital orientat înspre necesitățile populației deservite, prin diversificarea serviciilor de sănătate, dotarea cu aparatură medicală performantă, dezvoltarea și îmbunătățirea, în permanență, a infrastructurii existente pentru asigurarea desfășurării actului medical în condiții de siguranță și confort.
Reperele activității spitalului sunt actele normative în vigoare care reglementează relațiile dintre spital și pacienți, precum și toate celelalte acte juridice care orientează conduita instituțiilor publice. Cultivarea respectului față de lege este componentă a managementului calității, dezvoltat la nivelul spitalului.
Resursele umane constituie preocuparea principală a structurii de management, exprimată prin asigurarea condițiilor optime de dezvoltare profesională a angajaților tineri, de promovare a performanței, de încurajare a perfecționării în toate domeniile medicale cu sprijinul cadrelor medicale superioare care activează în spital.
Calitatea serviciilor medicale oferite este o componentă a demersurilor colective, dar și individuale și se manifestă prin angajarea responsabilă a resurselor umane, logistice și procedurale în vederea planificării, executării, verificării și realizării acțiunilor care definesc scopurile prioritare ale spitalului. Spitalul Clinic Județean de Urgență Arad urmărește, în permanență, utilizarea eficientă a fondurilor, încheierea de angajamente legale numai în scopul creșterii calității actului medical și gestionarea cheltuielilor de funcționare fără afectarea calității actului medical.

I.II. Obiective generale și obiective specifice  
Obiectivele generale și obiectivele specifice ale Spitalului Clinic Județean de Urgență Arad au fost stabilite la nivelul Comitetului Director al instituției, ținând cont de: situația financiară, structura instituției, infrastructura existentă, dotările fiecărei secții în parte, adresabilitatea respectiv patologiile existente.
Obiective generale: 
· [bookmark: _Hlk92966708]Organizarea și aplicarea corectă a sistemului de management al calității în spital;
· Îmbunătățirea calității serviciilor furnizate și siguranței pacienților;
· Asigurarea și utilizarea eficientă a resurselor umane;
· Creșterea calității serviciilor hoteliere.
· Acreditarea spitalului - Ciclul II.


Obiective specifice: 
· Creșterea calității serviciilor prin poziționarea pacienților în centrul preocupărilor noastre și asigurarea, nediscriminatorie, a accesului acestora la serviciile de sănătate, în limita misiunii și a resurselor spitalului;
· Creșterea siguranței pacienților și a personalului instituției printr-un management corespunzător al riscurilor și promovarea conceptului de învățare din erori, analiza cauzelor generatoare de erori;
· Asigurarea unui management competent și transparent cu promovarea unei culturi organizaționale, dezvoltarea managementului spitalului pe baze clinice;
· Creșterea calității actului medical prin pregătirea și instruirea profesională continuă a personalului cu asigurarea flexibilității și mobilității acestuia;
· Organizarea și îmbunătățirea comunicării între profesioniști, între personalul medical și pacienți, respectiv între personalul medical și aparținători;
· Colaborarea personalului medical respectiv a echipelor medicale de specialitate, din cadrul spitalului cu alte  unități sanitare și întocmirea de protocoale de colaborare cu acestea în vederea asigurării unei asistențe medicale integrate inter și multidisciplinară;
· Asigurarea eficacității și eficienței actului medical, prin autoevaluare și prin îmbunătățirea continuă a protocoalelor de diagnostic și tratament și a procedurilor privind organizarea acordării serviciilor de sănătate;
· Creșterea gradului de utilizare a resurselor printr-o mai bună planificare a activității;
· Evaluarea satisfacției pacienților și angajaților prin distribuirea, colectarea și analiza Chestionarelor de Satisfacție;
· Conformarea, permanentă, la cerințele în vigoare în domeniul calității, aplicabile  fiecărei activități desfășurate;
· Implicarea fiecărui angajat în scopul aplicării politicii în domeniul calității serviciilor medicale și a siguranței pacienților prin: inițiativă, responsabilitate, performanță și colaborare permanente;
· Promovarea imaginii și a serviciilor furnizate în unitate.


I.III. Date privind echipa managerială 
Spitalul Clinic Județean de Urgență Arad a fost condus, pe parcursul anului 2022, de o echipă formată din manager și patru directori:

Manager – ec. Florina Iustina Ionescu 
Director Medical - dr. Cătălin Hreniuc 
Director de Îngrijiri – asist. med. lic. Otilia Popa,
Director Financiar-Contabil – ec. Crina Chirilă
Director de Gestionare Patrimoniu și Achiziții Publice – ec. Daniel Kurunczi.
Echipa managerială a spitalului – cu excepția directorului de Gestionare a Patrimoniului și Achiziții Publice - se află și în componența Comitetului Director care s-a întrunit periodic în ședințe de lucru pentru luarea unor decizii cu caracter organizatoric și administrativ, necesare pentru desfășurarea în condiții optime a activității SCJU Arad. 

I.IV. Date de contact:

Spitalul Clinic Județean de Urgență Arad 
Strada Andrenyi Karoly, nr 2-4 
Telefon: 0357 407 200, 0257 220 000
Fax: 0357 407 211
E-mail: secretariat@scjarad.ro 









II. DATE PRIVIND STRUCTURA UNITĂȚII ȘI SERVICIILE MEDICALE ASIGURATE

Conform structurii organizatorice în vigoare, spitalul are 1.322 de paturi de spitalizare continuă, dintre care 1.114 pentru adulți și 208 paturi pentru copii, 65 de paturi pentru spitalizare de zi și 20 pentru însoțitori.  Spitalul Clinic Județean de Urgență Arad are în structură specialități complexe – chirurgicale, medicale, de recuperare și paliative. 
Unitatea medicală reunește 46 de secții și compartimente pentru spitalizare continuă acuți, 11 secții și compartimente pentru spitalizare în regim continuu cronici, două secții și două compartimente destinate pacienților care necesită anestezie și terapie intensivă. 
Secțiile și compartimentele spitalului acordă și servicii medicale în regim de spitalizare de zi, iar în cadrul Ambulatoriului Integrat al SCJU Arad funcționează 36 de cabinete, care asigură consultații pentru specialități medicale și chirurgicale, pentru adulți și copii cu corespondent în secțiile unității. 
La nivelul instituției funcționează un Laborator de Analize Medicale, unul de Radiologie și Imagistică Medicală, Laborator de Cardiologie Intervențională, Serviciul de Anatomie Patologică, Farmacia cu Circuit Închis, Stația de Sterilizare - cu puncte de lucru.
Structura spitalului permite acordarea de servicii medicale de specialitate pentru populația județului Arad dar și pentru pacienți din alte zone ale țării, dispunând de o arie largă de specialități pentru minori și adulți, organizată în secții și compartimente.
Din punct de vedere funcțional, activitățile manageriale, administrative, de aprovizionare, economico-financiare, de transport și gospodărești sunt asigurate corespunzător structurii organizatorice aprobate de Ministerul Sănătății.
Activitatea clinică se realizează prin activități de diagnostic și tratament în specialitățile aflate în structura spitalului.
Pentru asigurarea serviciilor medicale, unitatea sanitară acordă servicii în regim de spitalizare continuă, de zi, respectiv consultații medicale în cabinetele de specialitate ale Ambulatoriului SCJU Arad. Spitalul Clinic Județean de Urgență Arad asigură inclusiv servicii medicale de recuperare fizică și neurologică, în cadrul Bazei de Tratament a Secției Recuperare Medicală și Balneologie dar și îngrijiri paliative, în cadrul Compartimentului Îngrijiri Paliative. 
Blocurile Operatorii din cadrul unității sunt dotate cu aparatură medicală specifică realizării în condiții optime a intervențiilor chirurgicale clasice și laparoscopice. 
Clădirile în care Spitalul Clinic Județean de Urgență Arad își desfășoară activitatea fac parte din domeniul public al Unității Administrativ Teritoriale Arad și sunt date în administrarea unității medicale, cu titlu gratuit, pe o perioadă nedeterminată de timp. Una dintre clădiri, în care funcționează Secția Clinică Obstetrică Ginecologie, este singura care nu se află în proprietatea administrației publice, fiind revendicată. 
Majoritatea clădirilor în care își derulează activitatea secțiile unității sanitare necesită reabilitare. Clădirile secțiilor pentru copii (Neonatologia, Pediatrie I, Pediatrie II, Boli Infecțioase Copii), Psihiatria, clădirile din Piața Mihai Viteazul (fostul Spital Municipal – Chirurgie Generală II, ATI II, Urologie, Medicină Internă II, Nefrologie, Centrul de Dializă, Recuperare Medicală, Boli Infecțioase Adulți) clădirile secțiilor Oncologie Medicală, Oftalmologie, ORL, Dermatologie, clădirea în care funcționează Dispensarul TBC sunt construcții vechi, cu peste o sută de ani vechime, necesitând reabilitare totală pentru a putea oferi condiții de spitalizare adaptate cerințelor actuale. Clădirea principală din strada Andrenyi Karoly nr 2-4 a fost construită în 1984, iar cel mai recent corp de clădire a fost construit printr-un proiect al Consiliului Județean Arad, în 2016, și dat în folosință un an mai târziu, fiind amplasat pe strada Stephan Ludwig Roth și în care funcționează Secția Clinică Pneumologie, Compartimentul TBC, Compartimentul Recuperare Respiratorie, Compartimentul Boli Infecțioase Adulți respectiv Compartimentul Anestezie și Terapie Intensivă IV.  
Pentru a putea asigura condiții de spitalizare adaptate la prevederile legislative în vigoare sunt necesare atât lucrări de modernizare, cât și de redistribuire a secțiilor inclusiv în clădirea principală,. 
În momentul de față, se derulează lucrări pentru asigurarea unui nou sediu pentru Secția Clinică Oncologie Medicală, iar clădirea din strada Octavian Goga – în care funcționa Secția Clinică Psihiatrie (relocată în clădirea din strada Ștefan Cicio Pop) – a fost predată administrației județene în vederea reabilitării. 




II.I. Dotarea spitalului cu aparatură medicală de specialitate:
În ultimii zece ani Spitalul Clinic Județean de Urgență Arad a fost dotat cu echipamente medicale și aparatură de calitate pentru a răspunde cerințelor de servicii medicale ale populației județului Arad. 
Unitatea sanitară a fost dotată cu aparatură de radiologie și imagistică completă: la ora actuală în laboratorul de specialitate funcționează aparate Rx de ultimă generație, ecografe doppler, un aparat RMN, trei aparate Computer Tomograf. Laboratorul de Analize Medicale este utilat cu aparatură completă necesară efectuării analizelor atât pentru nevoile Unității de Primire Urgențe, a secțiilor și compartimentelor pentru pacienții spitalizați în regim continuu sau de zi, pentru pacienții care se adresează cabinetelor de specialitate din Ambulatoriul SCJU Arad, cât și pentru pacienții care solicită diferite examinări contra-cost. 
Aparatura Laboratorului de Anatomie Patologică a fost completată în 2019 cu o linie modernă și completă, bazală, de procesare histopatologică și citopatologică automată, cu aparate de procesare tisulară care permit prelucrarea în condiții optime a biopsiilor și a pieselor chirurgicale, rezultând un diagnostic mult mai operativ. 
Stația de Sterilizare este dotată cu aparatura necesară sterilizării corecte și eficiente a instrumentarului chirurgical, în condiții de siguranță, iar pentru blocurile operatorii – minori și adulți – se achiziționează, periodic, echipamente pentru efectuarea intervențiilor chirurgicale, clasice și laparoscopice. Fiecare secție/compartiment/serviciu dispune de aparatură specifică profilului medical, dotările achiziționându-se pe baza solicitărilor primite, anual, de la medicii șefi/coordonatori.  
Buna funcționare a infrastructurii spitalicești este asigurată prin rețelele de energie electrică/la nevoie generator electric, stație de climatizare, stația de încălzire (pentru clădirile care beneficiază de rețea proprie de furnizare de agent termic), stocatoare de oxigen (pentru clădirile din: strada Andrenyi Karoly, strada Piața Mihai Viteazul, strada Stephan Ludwig Roth)
Toate dotările materiale sunt în termenul de garanție sau cu program de mentenanță stabilit.



II.II. Resursa umană a Spitalului Clinic Județean de Urgență Arad 
Personalul medical al Spitalului Clinic Județean de Urgență Arad este format din cadre medicale cu înaltă calificare, cu experiență și competențe extinse, având permanenta preocupare de îmbunătățire a cunoștințelor și competențelor profesionale, participând, periodic, la cursuri de pregătire profesională și la manifestări științifice naționale și internaționale.  Medicii sunt preponderent și cadre universitare (profesori, conferențiari, șefi de lucrări, asistenți universitari). 
II.III Date statistice din activitatea medicală a anului 2022
Pe parcursul anului 2022, la nivelul Spitalului Clinic Județean de Urgență Arad, situația pacienților externați în regim de spitalizare continuă respectiv spitalizare de zi și a pacienților care s-au prezentat pentru consulturi de specialitate în cabinetele medicale din cadrul Ambulatoriului SCJU Arad s-a prezentat astfel:
· 36.135 de pacienți s-au externat de pe secțiile spitalului, după ce au fost internați în regim de spitalizare continuă;
· 19.689 de pacienți s-au externat, în urma efectuării investigațiilor medicale în regim de spitalizare de zi;
· 127.090 de persoane s-au prezentat în Ambulatoriul SCJU Arad, pentru consultații de specialitate;
· 67.217 pacienți au fost examinați și li s-au efectuat analize medicale în regim de urgență în cadrul Unității Primire Urgențe. 
În ceea ce privește activitatea Laboratorului de Radiologie și Imagistică Medicală, în anul 2022 s-au efectuat în total, 104.329 de investigații de specialitate dintre care amintim:
25.359 tomografii computerizate; 3.594 de investigații RMN; 74.805 radiografii.
Activitatea echipei Laboratorului de Analize Medicale din cadrul Spitalului Clinic Județean de Urgență Arad a însumat, nu mai puțin de 1.500.977 de analize medicale: în regim de urgență, pentru pacienții spitalului internați cu diferite afecțiuni - în regim de spitalizare continuă, de zi sau în regim de ambulatoriu.  
În  Blocurile Operatorii ale SCJU Arad s-au efectuat, 9.877 de intervenții chirurgicale. 2.198 de nașteri au avut loc în anul 2022 în cadrul Blocului Operator al Secției Obstetrică Ginecologie.  
II.IV Priorități pentru anul 2022
1. Lucrări de infrastructură

· Finalizare lucrări Bloc Operator Urologie
Blocul Operator al Urologiei a fost reabilitat și modernizat prin fonduri alocate de către Primăria Municipiului Arad, în valoare de 2,3 milioane de lei. 
Lucrările au constat în: amenajarea completă a celor trei săli de operație, a camerei de pregătire a bolnavilor, a spațiului de trezire a pacienților, precum și a altor spații necesare pregătirii intervențiilor urologice. 
Totodată, s-au refăcut instalațiile electrice, de alimentare cu apă, de canalizare și de încălzire, instalându-se senzori de fum și sisteme de alarmare gaze medicale.
· Lucrări stații de distribuție gaze medicale - amenajare stație de distribuție cu butelii – automatizată, stație de aer comprimat medical, stație vacuum medical montare console medicale cu traseu distribuție gaze – strada Episcopiei, - Compartiment ATI III respectiv Bloc Operator Obstetrică Ginecologie. 
· Acord cadru pentru lucrări de reparații curente
La începutul anului 2022 a fost încheiat un acord cadru pentru reparații curente unde sunt cuprinse lucrările identificate spre a fi efectuate cu prioritate. Astfel, lista cu lucrările identificate, pentru anul 2022, precum și stadiul acestora cuprinde: 

· Lucrări de reabilitare Secția Clinică Anestezie și Terapie Intensivă I
Una dintre preocupările noastre a avut în vedere asigurarea unor condiții de siguranță și confort pacienților care necesită asistență medicală în regim de terapie intensivă. Secția Clinică Anestezie și Terapie Intensivă I are un total de 27 de paturi fiind cea mai mare secție de specialitate din cadrul Spitalului Clinic Județean de Urgență Arad. Aici sunt îngrijiți pacienții aflați în stare critică, precum și pacienții care necesită supraveghere și tratament în urma unor intervenții chirurgicale. 
Investiția a presupus: montarea a 14 console de gaze medicale care deservesc 20 de paturi de terapie intensivă, refacerea rețelelor de alimentare cu gaze medicinale respectiv de energie electrică, cu circuite separate pentru fiecare consolă, instalare senzori de monitorizare a oxigenului, sisteme de alarmă în caz de incendiu, înlocuire corpuri de iluminat. Au avut loc lucrări de reparații și zugrăvire, s-au înlocuit caloriferele din saloane și s-a montat linoleum medical antibacterian. De asemenea, pentru două saloane a fost necesară înlocuirea ușilor din tâmplărie PVC, cu unele mai mari, deoarece ușile existente nu permiteau accesul cu targa. Valoarea totală a investiției se ridică la 428.000 de lei, din care 216.000 de lei au costat consolele de gaze medicale, care au fost primite, cu titlu de donație, de la S.C. Holcim (România) S.A.  

· Lucrări de reparații la clădirea din Strada Ștefan Cicio Pop
Reabilitarea clădirii în care, până în anul 2020, a funcționat Secția Clinică Boli Infecțioase Adulți a fost o prioritate pentru Spitalul Clinic Județean de Urgență Arad deoarece în această clădire a trebuit să relocăm Secția Clinică Psihiatrie pentru a putea preda sediul acesteia, din strada Octavian Goga, către CNI, în vederea reabilitării. 
Au fost efectuate lucrări de reparații care au constat în refacerea integrală a pereților, a fost refăcută întreaga instalație electrică, s-au realizat două izolatoare necesare pentru pacienții violenți, au fost luate măsuri de securizare a saloanelor pentru protejarea pacienților, au fost igienizate și refăcute spațiile aferente activității cadrelor medicale. 
Toate obiectele sanitare și toate corpurile de iluminat au fost schimbate, toți pereții au fost zugrăviți, ușile, tocurile ferestrelor au fost vopsite. Curtea interioară a fost pavată și este prevăzută cu băncuțe de odihnă pentru pacienți. 
Valoarea totală a lucrărilor s-a ridicat la 707.000 de lei dintre care 357000 de lei au fost alocați de către Consiliul Județean Arad și 350.000 de lei din veniturile proprii ale Spitalului Clinic Județean de Urgență Arad.

· Lucrări de igienizare și reparații curente la clădirea Compartimentului Neurologie și Psihiatrie Infantilă
Lucrările au presupus: repararea și zugrăvirea pereților, vopsirea tâmplăriei, refacerea fațadei precum și lucrări la acoperișul clădirii, respectiv înlocuirea jgheaburilor. Valoarea lucrărilor se ridică la. 45.380 de lei, bani alocați din bugetul propriu al spitalului. 
Compartimentul Neurologie și Psihiatrie Infantilă funcționează cu un total de 12 paturi iar echipa medicală asigură asistență medicală în ariile neurologie pediatrică respectiv psihiatrie pediatrică pentru pacienții cu vârsta cuprinsă între 0 și 17 ani, în scop diagnostic, urmat de tratament, recuperare și orientare. De asemenea, în cadrul compartimentului se asigură asistență medicală în regim ambulatoriu – la cabinetul nr.15, situat la parterul clădirii principale a SCJU Arad – care constă în consulturi neurologice și psihiatrice pentru: diagnostic, prescripții medicale respectiv dispensarizarea pacienților cronici cu fișe de evidență.

· Reabilitare acoperiș clădiri SCJU Arad
Reabilitarea acoperișului clădirii principale din strada Andrenyi Karoly, nr 2-4 – Corp C1 P+5 și C2 P+6  respectiv al clădirii în care funcționează Secția Clinică Neonatologie. 

· Alte lucrări cuprinse în acordul cadru pentru reparații curente:
· Lucrări de igienizare în incinta Unității de Primire Urgențe, montare uși batante; 
· Igienizare pavilion C10 Municipal; 
· Igienizare cabinete medicale – gastroenterologie (asistenți medicali, endoscopie);
· Igienizare spălătorie respectiv magazie în sediul SCJU Arad din strada Piața Mihai Viteazul, nr. 7-8;
· Igienizare spălătorie respectiv uscătorie sediul din strada Episcopiei – secțiile Obstetrică-Ginecologie, Neonatologie;
· Reabilitare instalații electrică respectiv termică clădirea C2 din Piața Mihai Viteazul nr 7-8;
· Amenajare spațiu lenjerie;
· Lucrări de amenajare parcare zona Pediatrie I;
· Reparații birouri TESA – aprovizionare/transport;
· Extindere rampă prosectură sediul central al SCJU Arad;
· Renovare/igienizare saloane;
· Amenajare spațiu pentru amplasarea celui de-al treilea aparat Computer Tomograf, destinat pacienților care se prezintă în Ambulatoriul SCJU Arad;
· Renovare Compartiment Anestezie și Terapie Intensivă III (strada Episcopiei) – lucrare în curs de realizare;
· Refacere gard împrejmuitor sediul central – lucrare în curs de implementare


· Lucrări și documentații cuprinse în programul de investiții pentru anul 2022:
· Lucrări pentru implementarea unui sistem automat de management al parcărilor în incinta sediului central al SCJU Arad
· Documentație tehnico-economică modernizare Bloc Operator -sediul central
· Documentație tehnico-economică pentru hidranți interiori – exteriori și stație de pompare cu rezervă de apă aferentă;
· Lucrări de mentenanță în cadrul SCJU Arad – s-au derulat în două direcții: mentenanță asigurată de Serviciul Tehnic-Administrativ al instituției respectiv mentenanță prin contracte de service:
· Serviciul Tehnic-Administrativ: Formația de Întreținere, Reparații Clădiri și Instalații a asigurat reparațiile necesare ca urmare a activităților curente ale structurilor unității medicale la instalațiile: sanitare, electrice, termice precum și lucrări de igienizare a clădirilor SCJU Arad;
· Lucrări de mentenanță prin contract de service: servicii de întreținere spațiu verde, curățenie și deszăpezire, servicii de reparații, întreținere și verificare aparate de aer condiționat, frigidere, camere frigorifice, cillere, și ventilo-convertoare; servicii de vidanjare, curățare a canalelor de ape reziduale; servicii de întreținere ascensoare; servicii de mentenanță pentru sistemele de control acces și apelare; servicii de întreținere service pentru sistemele de telecomunicații; servicii de mentenanță pentru aparatura și dispozitivele medicale funcționale în secțiile/compartimentele/serviciile SCJU Arad. 

· Demarare lucrări Pediatrie I – Cetatea Voluntarilor Arad
Asociația Cetatea Voluntarilor Arad a demarat anul acesta un nou proiect de reabilitare și modernizare destinat secțiilor pentru copii.  Proiectul, aflat în curs de derulare, are ca obiectiv reabilitarea, modernizarea și dotarea Secției Clinice Pediatrie I unde sunt tratații copii cu vârsta cuprinsă între 0 și trei ani. În perioada lucrărilor, Secția Clinică Pediatrie I își desfășoară activitatea, cu un număr de zece paturi, în incinta Secției Clinice Pediatrie II. 




2. Servicii medicale noi

· Centrul pentru evaluarea pacienților cu infecție SARS CoV-2 – cu caracter temporar
Pe data de 21 ianuarie a fost deschis la nivelul Spitalului Clinic Județean de Urgență Arad un Centru pentru evaluarea pacienților confirmați cu virusul SARS CoV-2. Centrul a funcționat în zona de containere de la intrarea în curtea spitalului (strada Andrenyi Karoly, nr 2-4) cu o capacitate de aproximativ 80 de pacienți pe zi, aici efectuându-se investigații specifice pacientului confirmat cu infecție SARS CoV-2: analize de laborator (sânge) respectiv investigații imagistice (radiografie sau tomografie computerizată)

· Osteodensitometrie (DXA)
În cadrul Laboratorului de Radiologie și Imagistică Medicală se efectuează, prin contract cu Casa Județeană de Asigurări de Sănătate Arad, o nouă investigație, care ajută la măsurarea densității osoase - Osteodensitometria (DXA). Aparatul cu raze X - special pentru această procedură - a fost cumpărat din fonduri europene printr-un proiect al Consiliului Județean Arad.
Osteodensitometria este cea mai nouă investigație radiologică prin care se măsoară densitatea osoasă, fiind deosebit de importantă în stabilirea diagnosticului de osteoporoză. Dacă această afecțiune este depistată la timp, pacientul beneficiază de o conduită terapeutică adecvată, stabilită de către medicul specialist.
Persoanele cu asigurare medicală beneficiază de osteodensitometrie, în mod gratuit, în limita fondurilor lunare disponibile, contractate cu Casa Județeană de Asigurări de Sănătate Arad.
· Înființarea unui nou cabinet de Diabet Zaharat, Nutriție și Boli Metabolice
La nivelul județului sunt înregistrați peste 30.000 de cetățeni diagnosticați cu diabet, iar marea majoritate a acestora necesită periodic consultații în cabinetele de specialitate din ambulatoriul spitalului. În jur de 90 de pacienți se prezintă zilnic la medicii diabetologi din ambulatoriu.
În contextul numărului mare de pacienți diagnosticați cu diabet, care se prezintă zilnic la consultații de specialitate în cele două cabinete de Diabet Zaharat, Nutriție și Boli Metabolice, funcționale în cadrul ambulatoriului, am decis să înființăm un al treilea cabinet, în cadrul Ambulatoriului SCJU Arad, destinat consulturilor pentru pacienții cu această afecțiune.
Serviciile medicale oferite în cadrul cabinetelor de Diabet Zaharat, Nutriție și Boli Metabolice, situate la etajul I al clădirii centrale a SCJU Arad includ: consultații ale pacienților programați, prescriere/modificare tratament, respectiv consultații de telemedicină. 

· Screening pentru cancerul mamar
Screening-ul mamar ajută la depistarea precoce a unor formațiuni la nivelul sânului, înainte ca acestea să fie simțite la palpare sau să producă simptome. Depistarea formațiunilor, nodulilor, în stadiu incipient, permite aplicarea unui tratament eficient.  
Echipa medicală a Laboratorului de Radiologie și Imagistică Medicală realizează, din luna noiembrie a anului 2022, mamografii de control și ecografii de sân, prin contract cu Casa Județeană de Asigurări de Sănătate Arad sau la cerere.  
O echipă multidisciplinară alcătuită din medici radiologi, chirurgi și anatomo-patologi efectuează puncții mamare pentru pacientele cărora, în urma investigațiilor imagistice sau radiologice – ecografie mamară ori mamografie – li s-au descoperit noduli la nivelul sânului. 
Mamografiile și ecografiile se pot efectua atât pe bază de bilet de trimitere, prin contract cu Casa Județeană de Asigurări de Sănătate Arad cât și contracost, la solicitarea pacientei. 

· Electroencefalogramă pentru pacienții minori (EEG)
De la sfârșitul lunii noiembrie, la nivelul Ambulatoriului SCJU Arad am introdus un nou serviciu medical destinat pacienților minori. Este vorba despre examinări de tip - electroencefalogramă (EEG), investigație care se efectuează la recomandarea medicilor specialiști în neurologie și psihiatrie pediatrică.
Acest tip de examinare este extrem de utilă în depistarea unor posibile afecțiuni cerebrale deoarece oferă medicului informațiile necesare despre activitatea electrică a creierului pacientului. 
Electroencefalograma se efectuează atât pentru pacienții spitalizați, cât și în cadrul Ambulatoriului SCJU Arad, cu  trimitere de la medicul specialist. 

· Investigații medicale gratuite pentru 200 de femei gravide de pe raza județului Arad!
200 de femei gravide din județul Arad vor beneficia de investigații medicale de specialitate, gratuite, în cadrul unui contract încheiat între Spitalul Clinic Județean de Urgență Arad și Spitalul Clinic Municipal de Urgență Timișoara!
Contractul a fost încheiat în cadrul proiectului POCU „Dezvoltarea unui sistem regional de centre medicale de excelență în screening prenatal în Regiunea de Vest“, Cod proiect 149478, și presupune monitorizarea evoluției unei sarcini normale, la gravida care nu deține documente medicale care să ateste existența - în antecedentele personale patologice – a rubeolei, a toxoplasmozei sau a infecției CMV. 
Monitorizarea se va efectua pentru un număr de 200 de femei gravide, care vor beneficia de un pachet de servicii medicale specifice sarcinii. 
Pachetul de servicii medicale va cuprinde: 
· Consultație de specialitate obstetrică-ginecologie;
· Hemoleucogramă completă;
· Determinare la gravidă a grupului sanguin ABO;
· Determinare la gravidă a grupului sanguin Rh;
· Uree serică, Acid uric seric, Creatinină serică;
· Glicemie;
· TGP, TGO, TSH;
· Examen complet de urină (sumar + sediment);

· Restructurare linii de gardă 
În luna septembrie, s-a aprobat înființarea unui număr de patru linii de gardă continue după cum urmează: - o linie de gardă continuă în specialitatea anestezie și terapie intensivă - Secția Clinică ATI I; o linie de gardă continuă în specialitatea anestezie și terapie intensivă - Secția Clinică ATI II; o linie de gardă continuă în specialitatea medicină internă - Secția Clinică Medicină Internă I și o linie de gardă continuă în specialitatea medicină internă - Compartiment Îngrijiri Paliative Ghioroc. Totodată, s-a aprobat desființarea a unui număr de trei linii de gardă la domiciliu, pentru compartimentele: Îngrijiri Paliative, Cardiologie Intervențională respectiv Chirurgie Toracică. 

3. Alte activități derulate pe parcursul anului 2022

· Cont istoric medical – „Dosarul medical on-line al pacientului”
Din luna ianuarie a acestui an, am introdus posibilitatea deschiderii unui cont on-line care permite  efectuarea de programări la cabinetele din ambulatoriu și vizualizarea istoricului medical – analize, consulturi de specialitate....
Contul SCJU Arad –"Dosarul medical online al pacientului”, disponibil pe site-ul scjarad.ro, asigură accesul pacienților la propriile informații medicale privind: datele de identificare, lista consultațiilor efectuate și rapoartele medicale ale acestora, lista seturilor de analize de laborator efectuate și buletinele de investigații cu rezultatele aferente, lista programărilor la consultații, lista internărilor și detaliile acestora, lista prescrierilor de medicamente și detaliile acestora precum și informații financiare rezultate din relația pacientului cu unitatea medicală.

· SMS FEEDBACK
Pacienții externați au la dispoziție o nouă metodă – simplă - de exprimare a mulțumirii sau nemulțumirii referitoare la serviciile medicale de care au beneficiat pe perioada spitalizării. 
Prin intermediul aplicației „SMS Feedback”, într-un interval de două săptămâni de la externare, pacientul va primi un sms cu un link de acces către chestionarul de satisfacție. Destinatarul va primi un mesaj de la INFO SPITAL cu următorul text: „Vă rugăm să răspundeți întrebărilor din chestionarul următor. Spitalul Clinic Județean de Urgență Arad” urmat de un link. 
După accesarea acestui link pacientul va trebui să răspundă la un set de 20 de întrebări referitoare la activitatea și implicarea medicului, asistenților medicali respectiv infirmierilor, dar și despre cazare, curățenie, hrană....  
Răspunsurile pacienților vor fi centralizate, pe fiecare secție în parte, respectiv pe medic curant, iar mai apoi vor fi analizate și dezbătute în Consiliul Medical și în Comitetul Director pentru a putea îmbunătăți activitatea medicală și serviciile oferite. 

· Schimbare regulament concurs cadre medicale
Regulamentul privind desfășurarea concursurilor pentru ocuparea posturilor vacante sau temporar vacante de asistenți medicali, infirmieri și brancardieri a fost modificat anul acesta, iar printre noutăți se regăsesc: susținerea a patru probe obligatorii: selecția dosarelor, proba scrisă, proba practică respectiv interviul, desfășurarea probelor practice în spații special amenajate pentru testare, înregistrarea audio-video a probelor practice!
Pe parcursul probelor practice, candidații pentru posturile de asistenți medicali vor arăta comisiei cum se efectuează procedurile specifice fișei postului, precum: administrarea medicamentelor, sondaje, puncții, recoltare probe biologice, comunicarea asistent medical-pacient-aparținător...
Candidații pentru posturile de infirmieri vor trebui să își demonstreze abilitățile referitoare la: comunicarea cu pacientul, schimbarea lenjeriei de pat/corp a pacientului, alimentarea pacientului, schimbarea poziției pacientului, curățenia și dezinfecția suprafețelor...
Candidații pentru posturile de brancardieri vor fi testați cu privire la: curățarea și dezinfecția mijloacelor de transport ale pacienților, comunicarea cu pacienții/aparținătorii, schimbarea poziției pacienților, transferul pacientului de pe pat pe targă respectiv cărucior precum și mânuirea acestuia în timpul transportului... 

· Contract pentru asigurarea serviciilor de prevenire și stingere a incendiilor
Conform legislației în vigoare, unitățile medicale cu un număr mai mare de 300 de paturi trebuie să asigure un serviciu de prevenire și intervenție în caz de incendiu. Acest serviciu este necesar la sediul central al spitalului deoarece aici depășim 300 de paturi. 
Primele demersuri pentru înființarea acestui serviciu s-au derulat în 2021, însă nicio o societate acreditată în domeniu, nu s-a prezentat la licitație. Am reluat procedura, anul acesta, și am reușit să încheiem un contract cu o societate care îndeplinește criteriile legislative. 
Serviciul de prevenire și intervenție este funcțional 24 de ore din 24, șapte zile pe săptămână, cu personal atestat și calificat conform cerințelor legale în vigoare, asigurând activitățile de: prevenire, verificare permanentă a mijloacelor tehnice de prevenire și stingere a incendiilor (hidranți interiori și exteriori, stingătoare, pichete PSI...), supraveghere instalații de semnalizare, alarmare și alertare în caz de incendiu și de monitorizare a zonelor cu risc de incendiu.

· Modificarea Structurii de organizare și funcționare a Spitalului Clinic Județean de Urgență Arad
La finele anului trecut, Ministerul Sănătății a aprobat modificarea structurii de organizare și funcționare a instituției, iar printre principalele modificări se regăsește transformarea secțiilor pneumologie din strada Stephan Ludwig Roth într-una singură – Secția Clinică Pneumologie. Totodată, cele două Compartimente TBC aferente acestor secții s-au comasat în unul singur. De asemenea, noua structură cuprinde înființarea unui Laborator de Microbiologie Medicală cu sediul în strada Episcopiei (fostul Spital Matern), respectiv includerea aparatului mamograf în cadrul Laboratorului de Radiologie și Imagistică Medicală.











II.IV PRIORITĂȚI PENTRU PERIOADA URMĂTOARE

Anul 2022 a fost anul în care s-au organizat concursurile pentru ocuparea posturilor din conducerea unității medicale – manager, director medical respectiv director de îngrijiri. 
În luna mai a anului  2022 s-a organizat concursul de manager al instituției, postul fiind ocupat de managerul interimar ec. Florina Ionescu. Prioritățile pentru următorii patru ani, conform planului de management prezentat și susținut în cadrul concursului au la bază trei obiective mari:
· Obiectivul 1 - Înființarea Compartimentului de Radioterapie; 
· Obiectivul 2 -  Reorganizarea Serviciului Spitalizare de Zi;
· Obiectivul 3 - Îmbunătățirea condițiilor hoteliere din cadrul spitalului pentru creșterea calității actului medical și a siguranței pacienților.
Conform Planului Strategic  al Spitalului Clinic Județean de Urgență Arad pentru perioada 2022-2026, elaborat și aprobat la finele anului 2022,  obiectivele strategice ale unității sanitare au în vedere: 
· Dezvoltarea în perspectivă a spitalului în scopul satisfacerii în grad din ce în ce mai mare a necesităților specifice de asistență medicală a segmentului țintă de pacienți;
· Îmbunătățirea continuă a calității serviciilor medicale și a siguranței pacienților;
· Asigurarea unui management performant orientat înspre nevoile actuale de servicii medicale
· Asigurarea și utilizarea eficientă a resurselor umane.
În stabilirea obiectivelor strategice ale spitalului sunt utilizate rezultatele analizei privind nevoile de îngrijiri medicale ale populației, piața de servicii din județul Arad și INSP.

· OBIECTIVE GENERALE
Pentru Obiectivul strategic I Dezvoltarea în perspectivă a spitalului în scopul satisfacerii în grad din ce în ce mai mare a necesităților specifice de asistență medicală a segmentului țintă de pacienți au fost definite următoarele obiective generale:
· Dezvoltarea spitalului din punctul de vedere al gamei de servicii ce pot fi acordate, prin creșterea numărului de specialități medicale și tipuri de servicii – Înființarea Compartimentului de Radioterapie;
· Dotarea Compartimentului de Radioterapie cu aparatura medicală necesară diagnosticului și tratamentului pacienților oncologici;
· Asigurarea necesarului de personal medical calificat;
· Asigurarea disponibilității serviciilor din punct de vedere al volumului și al gamei de servicii necesare: relocarea spitalizării de zi într-un spațiu distinct, aflat în vecinătatea ambulatoriului și a laboratoarelor de radiologie, respectiv analize medicale. Spațiul identificat este situat la parterul clădirii principale a spitalului, în prezent aici funcționând Serviciul Județean de Medicină Legală, care va fi relocat odată cu finalizarea noului sediu.
· Efectuarea investigațiilor amănunțite necesare pacienților care se adresează serviciilor din Ambulatoriul SCJU Arad - atunci când medicul consideră că sunt necesare investigații suplimentare;
· Creșterea adresabilității pentru spitalizarea de zi.

Pentru Obiectivul strategic II Îmbunătățirea continuă a calității serviciilor medicale și a siguranței pacienților au fost definite următoarele obiective generale: 
· Asigurarea unei îngrijiri corecte și adecvate, bazate pe dovezi științifice și pe experiență / modele de bună practică;
· Asigurarea unor servicii medicale care să garanteze siguranța pacientului (creșterea siguranței pacienților și implicit a personalului medical); 
· Prevenirea și controlul infecțiilor asociate asistenței medicale; 
· Conformarea la cerințele privind acreditarea spitalelor (atingerea standardelor necesare acreditării);
· Asigurarea continuității îngrijirilor;
· Dezvoltarea activității de cercetare științifică, inițierea și dezvoltarea unor relații cu parteneri interni și internaționali în domeniul cercetării;
· Creșterea calității condițiilor hoteliere și asigurarea unei infrastructuri corespunzătoare necesităților și exploatarea eficientă a acesteia;
· Asigurarea calității serviciilor medicale pentru satisfacerea așteptărilor pacienților. 

Pentru Obiectivul strategic III Asigurarea unui management performant orientat înspre nevoile actuale de servicii medicale au fost definite următoarele obiective generale:
· Creșterea eficacității și eficienței serviciilor medicale;
· Asigurarea echilibrului bugetar, în concordanță cu veniturile și cheltuielile înregistrate;
· Folosirea eficientă a resurselor financiare disponibile;
· Atragerea de resurse externe;
· Promovarea serviciilor medicale asigurate de către instituție, în scopul creșterii adresabilității și a asigurării unui acces facil al cetățenilor la servicii de investigații, diagnostic și tratament. 
· Informatizarea serviciilor spitalicești.

[bookmark: _Hlk532717596]Pentru Obiectivul strategic IV Asigurarea și utilizarea eficientă a resurselor umane au fost definite următoarele obiective generale:
· Asigurarea personalului competent, corespunzător necesităților;
· Asigurarea perfecționării continue a personalului.
















III. TRANSPARENȚĂ INSTITUȚIONALĂ

· Bugetul instituției

O sinteză a bugetului instituției, pe surse de finanțare – de la bugetul de stat, județean, fonduri externe, donații, venituri proprii, precum și o sinteză a cheltuielilor detaliate pe părți, capitole, subcapitole le găsiți anexate prezentului raport. – Anexele nr. II-V.

Bugetul total, aprobat pentru anul 2022 a fost în sumă de 478.623.743 de lei, din care:
· Venituri proprii: 327.444.927 de lei,
· Buget de stat (UPU, rezidenți, CSM, TBC, Planning familial, Medicină Sportivă, programe): 112.380.000 de lei,
· Buget de stat pentru finanțarea aparaturii medicale și a echipamentelor de comunicații de urgență în sănătate:   1.135.000 de lei
· Consiliul Județean Arad: 14.743.000  de lei,
· Buget de stat - Medicina Legală:  4.787.000 de lei
· Primăria Municipiului Arad: 13.276.000 de lei
· Proiecte cu finanțare din fonduri externe nerambursabile: 4.857.816 de lei

· Informații legate de procesul de achiziții publice, achiziții sectoriale și concesiunile de lucrări și servicii 

Pe parcursul anului 2022 echipa Serviciului de Achiziții Publice și Contractare a SCJU Arad a efectuat un număr de 2.219 de contracte subsecvente și 884 de acorduri cadru. 
În decursul anului 2022 au fost înregistrate un număr total de trei contestații: 
- o contestație în cadrul procedurii „Achiziționare servicii de întocmire documentație tehnico-economică pentru autorizarea executării lucrărilor de construire DTAC + proiect tehnic de execuție.”
- o contestație în cadrul procedurii „Prestări servicii de pază”
- o contestație în cadrul procedurii „Lucrări la infrastructura de fluide medicale a Spitalului Clinic Județean de Urgență Arad”
Durata medie a unui proces de achiziție publică, de la termenul limită de deschidere al ofertelor și până la întocmirea raportului procedurii/finalizării, pe categorii de achiziții este:
- Procedură Bursa de Mărfuri - 30 de minute
- Achiziție directă  -  două zile
- Negociere fără publicare – între cinci și șapte zile
- Anexa 2 procedură proprie - două zile
- Procedură simplificată – 30 de zile
- Licitație deschisă - între 90 de zile și 180 de zile, în funcție de complexitate, dacă există sau nu contestații și dacă este cu sau fără control ANAP
Achiziții realizate prin sistemul electronic pentru procedurile inițiate și finalizate prin încheierea acordurilor cadru/atribuirea contractelor:

	Modalitate de desfășurare
	Nr. proceduri
	Pondere

	Proceduri derulate prin mijloace electronice online
	30
	52,63

	Proceduri derulate în afara SEAP (offline)
	25
	43,87

	Bursa de Mărfuri
	2
	3,50

	Total
	57
	100



Dosarele achizițiilor efectuate pe parcursul anului 2022 o puteți consulta pe site-ul Spitalului Clinic Județean de Urgență Arad: www.scjarad.ro, accesând link-ul:   https://scjarad.ro/administrativ/dosare-achizitii-publice/ 
Lista completă a contractelor încheiate prin Serviciul de Achiziții Publice și Contractare a SCJU Arad o găsiți pe site-ul instituției, www.scjarad.ro accesând următorul link: https://scjarad.ro/administrativ/serviciul-achizitii-publice/#54-242-wpfd-2022-serviciul-achizitii-publice 

· Informații despre litigii în care este implicată instituția

Pe parcursul anului 2022, conform datelor furnizate de către Serviciul Juridic al instituției,  în cadrul serviciului au fost instrumentate un număr de 73 de dosare civile, 94 de dosare penale, nouă dosare la parchet și poliție și 14 dosare de executare silită. 

Obiectul dosarelor civile a fost:
· obligația de a elibera adeverință grupa a II-a de muncă;
· pretenții drepturi salariale și acordare vouchere de vacanță pentru anii 2019-2020 -2021;
· încadrare personal TESA pe anexa VII;
· malpraxis;
· contestații decizii emise de spital;
· contestații decizii CNCS.
Au fost admise acțiunile având ca obiect încadrarea personalul TESA pe Anexa VII – 6 dosare. 
Au fost admise acțiunile formulate  pentru acordarea voucherelor de vacanță - 3 dosare; 
Restul dosarelor civile în număr de 64 se regăsesc pe rolul instanțelor de judecată. 

· Organigrama Spitalului Clinic Județean de Urgență Arad

Organigrama Spitalului Clinic Județean de Urgență Arad a fost aprobată prin Hotărârea Consiliului Județean Arad, nr.375/27.10.2022 privind aprobarea organigramei și a statului de funcții ca urmare a reorganizării Spitalului Clinic Județean de Urgență Arad. 


[image: ]


· Informații despre managementul resurselor umane

a) Informații despre fluctuația de personal: 

În tabelul următor vă prezentăm situația posturilor din cadrul Spitalului Clinic Județean de Urgență Arad, ocupate în luna ianuarie 2022 respectiv în luna decembrie a anului 2022:

	Nr.crt.
	Categorii de personal
	Fluctuația de personal în anul 2022
 

	
	
	Ianuarie 2022
	Decembrie 2022

	1
	Medici
	240,5
	250,5

	2
	Medici rezidenți
	585
	530

	3
	Asistenți medicali
	981,5
	944,5

	4
	Infirmieri
	357
	351

	5
	Brancardieri
	93
	93

	6
	Registratori medicali
	81
	81

	7
	Farmaciști 
	8
	8

	8
	Alt personal cu studii superioare
	30
	31

	9
	Personal TESA
	59
	58

	10
	Muncitori calificați și necalificați
	66,5
	68,5




b) Numărul de concursuri organizate
Pe parcursul anului 2022 au fost organizate 28 de concursuri, pentru ocuparea unor posturi precum: medici, asistenți medicali, infirmieri, brancardieri, personal TESA, muncitori... 


c) Fluctuația la nivelul funcțiilor de conducere
Referitor la fluctuația înregistrată la nivelul funcțiilor de conducere, în perioada iunie – august  2022 au fost organizate concursurile pentru ocuparea posturilor de director medical și director de îngrijiri ai SCJU Arad. 
În total la nivelul Comitetului Director al Spitalului Clinic Județean de Urgență Arad toate posturile sunt ocupate prin concurs.

d) Numărul funcțiilor de conducere exercitate temporar
La nivelul secțiilor sunt 29 de posturi de medici șefi exercitate temporar și 29 de posturi de asistenți șefi exercitate temporar;
La nivelul serviciilor și laboratoarelor medicale sunt patru posturi de medici șefi exercitate temporar și trei posturi de asistenți șefi exercitate temporar;
La nivelul Aparatului Funcțional al SCJU Arad sunt cinci posturi exercitate temporar.

e) Venitul mediu, inclusiv diferitele sporuri
Venitul mediu brut al angajaților unității medicale, pe categorii de angajați, raportat pentru luna decembrie 2022 este următorul:

	Nr.
	Categorie personal
	Venitul mediu brut:

	1
	Medici:
	20.534 lei

	2
	Medici rezidenți:
	8.451  lei

	3
	Alt personal medical superior:
	8.913 lei

	4
	Personal sanitar mediu:
	7.400 lei

	5
	Personal auxiliar sanitar:
	5.552 lei

	6
	Personal TESA:
	6.690 lei

	7
	Muncitori:
	4.750 lei







IV.RELAȚIA CU COMUNITATEA  

	Anul 2022 a fost anul care ne-a permis să ieșim din sfera pandemiei COVID-19 și să ne îndreptăm atenția spre nevoile actuale în ceea ce privește acordarea unor servicii medicale noi. 
Cu sprijinul comunității locale am reușit să demarăm noi proiecte de reabilitare, în prezent fiind aproape finalizate lucrările la Secția Clinică Pediatrie I, destinată tratării și îngrijirii celor mai mici dintre pacienți, lucrări efectuate din banii arădenilor prin Asociația Cetatea Voluntarilor Arad. 
Sprijinul necondiționat al comunității locale l-am simțit în ultimii trei ani de fiecare dată când a fost nevoie – numeroase societăți comerciale au fost și au rămas alături de noi și ne-au ajutat financiar în dotarea unor secții sau în executarea unor lucrări de infrastructură. Mulțumim fiecăruia în parte și îi asigurăm de toată aprecierea și recunoștința noastră. 
Mulțumesc, colegilor mei, indiferent de funcția ocupată în acest spital, care și-au dedicat timpul în slujba pacienților. Am demonstrat și în acest an că împreună, în echipă, putem trece peste fiecare încercare. 

Vă mulțumim!



Cu stimă, 

Ec. Florina Ionescu,
Manager SCJU Arad







V. ANEXE 

Anexa I – Structura Organizațională a SCJU Arad - https://scjarad.ro/structura-organizatorica/ 
Anexa II – Bugetul de venituri și cheltuieli pe anul 2022 - https://scjarad.ro/administrativ/financiar-contabil/#58-81-wpfd-buget-de-venituri-si-cheltuieli 
Anexa III - Formularul 14 Programul de Investiții Publice pe grupe de investiții și surse de finanțare  - https://scjarad.ro/administrativ/financiar-contabil/#58-82-wpfd-lista-investitii 
Anexa IV – Bugetul centralizat al instituțiilor publice și activităților finanțate integral sau parțial din venituri proprii și subvenții - https://scjarad.ro/administrativ/financiar-contabil/#58-81-wpfd-buget-de-venituri-si-cheltuieli 
Anexa V – Sinteza cheltuielilor anul 2022
Anexa VI – Raport de Evaluare a Implementării Legii 544/2001 pe anul 2022 - https://scjarad.ro/legea-544-2001/ 

Procent pacienți acuți deserviți 2021
sursa: www.snspms.ro
Procent	SCJU Arad
86.03%

Spitalul Orășenesc 
Ineu3.84%
Spitalul Lipova
2.08%
Spitalul Sebiș 
0.54%
Spitalul Chișineu Criș
0.71%
Genesys
6.80%

AR01 Spitalul Judetean Clinic de Urgenta Arad	AR05 Spitalul Orasenesc Ineu	AR06 SPITALUL DE BOLI CRONICE LIPOVA	AR07 SPITALUL ORASENESC SEBIS	AR14 SPITALUL "Sf. Gheorghe" CHISINEU-CRIS	AR21 S.C. GENESYS MEDICAL CLINIC S.R.L.	0.86026775711404879	3.8399058928971552E-2	2.0809993278064119E-2	5.4335648666816094E-3	7.1140488460676703E-3	6.797557696616631E-2	

